Упраўленне па адукацыі, спорце і турызме Мядзельскага райвыканкама

Дзяржаўная ўстанова адукацыі ”Нарацкая сярэдняя школа №1“

|  |  |
| --- | --- |
| УЗГОДНЕНА  Начальнік упраўлення па адукацыі,  спорце і турызме Мядзельскага райвыканкама  \_\_\_\_\_\_\_\_\_\_\_\_\_\_\_\_\_\_\_\_С.М.Кундра  \_\_\_\_\_\_\_\_\_\_\_\_\_\_\_\_\_\_\_\_2023 | ЗАЦВЯРДЖАЮ  Дырэктар дзяржаўнай установы адукацыі ”Нарацкая сярэдняя школа №1“  \_\_\_\_\_\_\_\_\_\_\_\_\_\_\_\_\_А.А.Сівец  \_\_\_\_\_\_\_\_\_\_\_\_\_\_\_\_\_2023 |

ПЕДАГАГІЧНЫ ПРАЕКТ

”Далучэнне навучэнцаў да народных традыцый у шосты школьны дзень праз знаёмства з самабытнай нацыянальнай кухняй“

Тэрмін рэалізацыі: 2023-2025

Кіраўнік педагагічнага праекта:

Куцко Таццяна Васільеўна,

намеснік дырэктара па выхаваўчай рабоце

тэл.: (01797) 48216

e-mail: narochsh1@myadel.gov.by

**Агульныя звесткі**

Юрыдычная назва ўстановы адукацыі: дзяржаўная ўстанова адукацыі ”Нарацкая сярэдняя школа №1“

Тэма педагагічнага праекта ”Далучэнне навучэнцаў да народных традыцый у шосты школьны дзень праз знаёмства з самабытнай нацыянальнай кухняй“

Тэрмін рэалізацыі педагагічнага праекта: 2023/2024, 2024/2025 нав. гг.

Звесткі аб кіраўніку ўстановы адукацыі:

Сівец Алена Анатольеўна, дырэктар

+375 33 6241216

Звесткі аб кіраўніку педагагічнага праекта:

Куцко Таццяна Васільеўна, намеснік дырэктара па выхаваўчай рабоце

+375 29 6378960

Звесткі аб удзельніках рэалізацыі педагагічнага праекта:

Таразевіч Тэрэза Вячаславаўна, настаўнік пачатковых класаў,

Жалубоўскі Славамір Генрыхавіч, настаўнік матэматыкі,

Гаўрыленка Таццяна Сяргееўна, педагог сацыяльны

**Актуальнасць педагагічнага праекта**

Галоўнай задачай выхавання, абазначанай у Кодэксе Рэспублікі Беларусь аб адукацыі і Канцэпцыі бесперапыннага выхавання дзяцей і вучнёўскай моладзі ў Рэспубліцы Беларусь, з’яўляецца фарміраванне грамадзянскасці, патрыятызму і нацыянальнай самасвядомасці на аснове дзяржаўнай ідэалогіі.

Місія праекта – стварэнне ўмоў для фарміравання нацыянальнай самасвядомасці. Каманда вучняў і настаўнікаў дзяржаўнай установы адукацыі ”Нарацкая сярэдняя школа №1“ у суботні школьны дзень адправілася да мясцовых гаспадынь. Па дамоўленасці сталыя жанчыны прапаноўваюць аповед аб аўтэнтычнай мясцовай страве і гатуюць яе разам з дзецьмі, каштуюць. У выніку мы атрымліваем унікальны рэцэпт, а затым і меню кабыленскіх страў з рэцэптамі, а таксама відэа майстар-клас.

Аграгарадок Нарач – гэта старадаўняе мястэчка. Першае ўзгадванне аб ім датуецца 1493 годам. Яго тагачасная назва – Кабыльнік – ужываецца мясцовым насельніцтвам, ды і не толькі, і ў цяперашні час. Над аграгарадком узвышаюцца касцёл і царква, якія прадстаўляюць інтарэс для турыстаў і працягваюць збіраць вернікаў па сённяшні дзень. Гэтае суседства падкрэслівае характар мясцовага насельніцтва і ўсяго беларускага народа – добразычлівасць, адкрытасць, гасціннасць.

Сучасная школа Кабыльніка праславілася сваімі адносінамі да турызму. Многія турыстычныя праекты былі паспяхова рэалізаваны, наш вопыт быў прызнаны на абласным і рэспубліканскім узроўнях. 2022 год спыніў запыты на вандроўкі і прымусіў азірнуцца вакол сябе. А чаму б і не?

Шосты школьны дзень ідэальна падыходзіць для нашых вандровак. І такія суботы падабаюцца дзецям, бо такое правядзенне часу звязана з цяплом, гасціннасцю аднавяскоўцаў і дэгустацыяй найсмачнейшых страў.

Мэта педагагічнага праекта: далучэнне да народных традыцый праз знаёмства з самабытнай мясцовай кухняй.

Задачы:

фарміраваць уяўленне аб малой радзіме праз зносіны са старэйшым пакаленнем;

развіваць камунікатыўныя якасці, даследчыя навыкі;

выхоўваць пачуццё асабістай годнасці.

**Тэарытычнае абгрунтаванне педагагічнага праекта**

Далучэнне дзяцей да народных традыцый забяспечвае сувязь пакаленняў, садзейнічае ўсебаковаму гарманічнаму развіццю асобы, вырашае задачы інтэлектуальнага, фізічнага, маральнага, эстэтычнага, працоўнага, сямейнага выхавання.

Далучэнне дзяцей да народных традыцый прадугледжвае актыўнае супрацоўніцтва са старэйшым пакаленнем, бацькамі. Гэта стварае ўмовы для развіцця партнёрскіх зносін:

Далучэнне дзяцей да народных традыцый з’яўляецца важнейшай задачай выхавання. Фарміраванне добразычлівых і паважлівых адносін да культурнай спадчыны вызначае станаўленне асобы навучэнца.

Нацыянальныя традыцыі – сукупнасць звычаяў, абрадаў, звычак і навыкаў, якія склаліся гістарычна і перадаюцца з пакалення ў пакаленне. Гэта тое, што выразна вылучае нас сярод прадстаўнікоў іншых народаў і можа служыць прадметам асаблівага гонару і амаль сакральнага шанавання.

Безумоўна, найважнейшым элементам традыцый усіх краін з'яўляецца нацыянальная кухня, якая бярэ свае вытокі практычна з часоў узнікнення народаў і этнасаў. Сакрэты нацыянальнай кухні як бясцэнны элемент культуры народа часта не толькі беражліва захоўваюцца, але і трымаюцца ў сакрэце.

Нацыянальная кухня ўяўляе сабой набор страў, якія ўвесь час рыхтуюць жыхары пэўнай тэрыторыі або краіны. Гістарычныя прадмовы з'яўляюцца асаблівасцю любой нацыянальнай кухні. Большасць страў, якія адносяцца да нацыянальнай кухні у той ці іншай мясцовасці, рыхтавалі да гэтага некалькі стагоддзяў таму. Ішоў час, рэцэпты ўдасканальваліся і дапаўняліся, каб перадаць будучым пакаленням кулінарныя сакрэты. Часцей за ўсё нацыянальныя стравы складаюцца з тых прадуктаў, якія даступныя ў дадзенай мясцовасці. Там жа існуюць і свае ўмовы для прыгатавання страў нацыянальнага меню.

Мясцовыя гаспадыні не толькі расказваюць, але і паказваюць, як гатаваць тую ці іншую страву, частуюць дзяцей народнымі кулінарнымі прысмакамі.

Удзельнікі праекта ладзяць выставы і кірмашы. Кухня аграгарадка Нарача каларытная, мае свае асаблівасці, вартая ўвагі і агульнай любові.

Праз знаёмства з нацыянальнай кухняй мы далучаем дзяцей да народных традыцый, да вытокаў нацыянальнай культуры, захоўваем вопыт, традыцыі, каштоўнасці, уменні і веды сваіх продкаў, развіваем асобу дзіцяці.

**Мадэль адукацыйнага працэсу**

Далучэнне навучэнцаў да народных традыцый у шосты школьны дзень праз знаёмства з самабытнай нацыянальнай кухняй

Аўтар рэцэпта

Партнёры праекта

Выкарыстанне атрыманых ведаў на ўроках абслугоўваючай працы, замежнай мовы, гісторыі і г.д.

Гасцяванне. Узаемадзеянне, фатаграфаванне, здымкі.

Прыгатаванне стравы, дэгустацыя

Знаёмства педагогаў з гаспадыняй, субяседванне

Даследчая работа

Рэцэпт? Хто? Дзе? Калі?

Каманда вучняў

Каманда педагогаў

Мантаж відэароліка Удакладнены рэцэпт

Сеткавае ўзаемадзеянне, распаўсюджанне інфармацыі, пашырэнне ахопу зацікаўленых

Распрацоўка маршрута

Як дабрацца? Што спытаць? Чым здзівіць?

**Крытэрыі і паказчыкі ацэнкі вынікаў педагагічнага праекта**

|  |  |  |
| --- | --- | --- |
| Крытэрыі | Паказчыкі | Адзінкі вымярэння |
| Асобаснае развіццё навучэнцаў | Станоўчая дынаміка павышэння ў навучэнцаў цікавасці да народных традыцый  Станоўчае асобаснае стаўленне да роднай мовы і нацыянальнай культуры  Імкненне прымяняць этнічную спадчыну прыгатавання страў нацыянальнай кухні беларусаў у штодзённым жыцці  Рост колькасці навучэнцаў школы, якія цікавяцца народнымі традыцыямі | Колькасць навучэнцаў, ахопленых праектнай дзейнасцю  Колькасць удзельнікаў у розных конкурсах, мерапрыемствах па адраджэнні нацыянальнай культуры |
| Узровень прафесіяналізма педагагічных кадраў | Павышэнне кампетэнтнасці ў галіне фарміравання нацыянальнай свядомасці  Пашырэнне сацыяльна-педагагічнага партнёрства ў рамках рэалізацыі праекта  Пашырэнне метадаў і формаў выхававаўчай дзейнасці  Высокая ступень сфарміраванасці навыкаў зносін  Павышэнне ўзроўню крэатыўнасці, здольнасці да самаразвіцця  Выкананне правілаў медыяэтыкі | Разнастайнасць форм і метадаў, якія выкарыстоўваюць педагогі  Сетка партнёраў  Аналіз рэалізацыі праекта |
| Задаволенасць удзельнікаў адукацыйнай прасторы, соцыумам ад рэалізацыі педагагічнага праекта | Станоўчая дынаміка задаволенасці навучэнцаў, іх законных прадстаўнікоў, педагогаў праектнай дзейнасцю, яе вынікамі і перспектывамі  Актыўны ўдзел законных прадстаўнікоў і соцыума ў планаванні, рэалізацыі планаў і ацэнцы вынікаў работы ўстановы адукацыі | Колькасць навучэнцаў, педагогаў, законных прадстаўнікоў, сацыяльных партнёраў, якія задзейнічаны ў рэалізацыі праекта і выкананні творчых заданняў мерапрыемстваў праекта |
| Павышэнне сацыяльнага статуса ўстановы адукацыі | Станоўчая дынаміка роста абхвата навучэнцаў вывучэннем народных традыцый  Павелічэнне колькасці публікацый у СМІ, метадычных брашур, семінараў, выставак, мерапрыемстваў  Актыўнасць праглядаў відэа | Колькасць навучэнцаў, колькасць публікацый, іншых формаў распаўсюджання вопыту |
| Узровень кіравання якасцю праекта | Пацвярджэнне эфектыўнасці кіравання праектам | Аналіз эфектыўнасці рэалізацыі праекта |

**Спіс выкарыстанных крыніц**

1. Булыка, А. Даўнія запазычанні беларускай мовы / А. Булыка. – Мінск: Навука і тэхніка, 1972.
2. Лозка, А. Ю. Беларускі народны каляндар / А. Ю. Лозка. – 2-е выданне – Мінск : Полымя, 2002 с. – 240 с.
3. Тлумачальны слоўнік беларускай мовы : у 5 т., 6 кн. / АН БССР, Ін - т мовазнаўства ; пад агул. рэд. К . К. Атраховіча ( К. Крапівы). – Мінск : БелСЭ, 1977–1984. – 5 т., 6 кн. Цітоў В. Этнаграфічная спадчына.– Мінск: Беларусь, 1997.
4. Беларуская Вікіпедыя [Электронны рэсурс] – Рэжым доступу: [https://be.wikipedia.org/wiki/Галоўная\_старонка](https://be.wikipedia.org/wiki/%D0%93%D0%B0%D0%BB%D0%BE%D1%9E%D0%BD%D0%B0%D1%8F_%D1%81%D1%82%D0%B0%D1%80%D0%BE%D0%BD%D0%BA%D0%B0)
5. Тлумачальны слоўнік беларускай мовы ”Скарнік“ [Электронны рэсурс] – Рэжым доступу: <https://www.skarnik.by/>